JohanHeinsen/ENO huggingface dataset:
Aalborg Stiftstidende, 1830-08-07
Ved Deputeretvalgene i Paris søgte en Politicom missair adskillige Gange at snige sig ind, for at passe paa, og veeg tilsidst kun paa Præsidentens udtrykkelige befaling. Ma, skriver fra Paris, at Folket har slaaet Vinduerne ind paa den Deel af Pavillonen Massan, som tidligere beboedes af Kongen som Greve af Artois, nu af Dauphin; ligesaa paa Finantsministerens Hotel. Justitsministerens skal være beskjærmet af den ridende Garde og Gensdarmeriet. Strax efter Meddelelsen af den Kongelige Forordning om de Deputeredes Kammers Opløsning forsamlede Hertugen af Broglie 50 til 60 Pairs hos sig. De besluttede en Fælledsforestilling til Kongen, hvori de erklærede, at Monarkiet gik under, dersom ikke Forordningerne bleve tagne tilbage; de paa deres Side, vilde aldrig gjøre sig skyldige i en Meeneed ved Raadslagning over noget Lovudkast, der var bleven antaget af et lovstridigt valgt Kammer, som det vilde være, man den 28de September ville lade forsamle sig. De Pairerne og Declarenterne, erkjendte ikke andre lovlig valgte Deputerede, end saadanne, som vare blevne udnævnte af Collegierne i Kraft af Loven. De Deputerede holdt deres første Sammenkomst i Hr. Dupins Huus. Her foreslog Hr. Bernard (den berømte Advocat fra Rennes) uden Omsvøb, at de Deputerede skulde constituere sig til en Nationalforsamling, hvortil de i overordentlig Tilfælde formedelst Lovenes klare Bogstav vare berettigede; gjerne vilde han overtage Forsædet i en saadann. Man besluttede, at udsætte dette til den 3die August, som den af Kongen til Kamrenes Sammentrædelse bestemte Dag. Blandt Folket hørte man raabe: "De nyudnævnte Statsraader ere alle uden Undtagelse Jesuiter eller Congreganister. Man vil gjenindføre Munkene, tilbagegive Kirke= og Kloster Godser, og Emigrantgodserne, for hvilke de forrige Eiere ere holdte skadesløse med tusinde Millioner, skulde tilfalde Staten. Man vil igjen indføre Lettres de cachet, Statsfængslerne og Førstefødselsretten.
Aalborg Stiftstidende, 1830-08-07
Man har directe Efterretninger fra Lille og Valenciennes, hvor ligeledes var stor Bevægelse blandt Folket, og Tropperne selv toge Udseende af at ville deele sig i to Partier. Lignende fra Lyon.
Aalborg Stiftstidende, 1830-08-07
Før Postens Afgang, fra Hamborg, indløb den Tidende, at Carl den Tiende er reist til Chambord, i Egnen af Orleans: det bekjendte Landsæde, som Nationen skjænkede Hertugen af Bourdeaux. Ogsaa Pairskammeret har erklæret sig lovlig forsamlet. Man talte om et Regentskab. Ven algierøde Expedition. Om Algiers Besiddelse troer man at der underhandles; England vil, hedder det, ikke underkaste sig Kiendelse af en Congres. 13 Mill. i Guld- og Sølvbarrer samt Mynter, af Deyens Skatte, ere allerede komne til Toulon. Deyen er, ifølge sit forandrede Ønske, ført til Neapel, med Famile og Følge, i Alt 110 Personer, og skal holde Quarantaine i Mahon. Af de ugivte tyrkiske Soldater ere 1300 afgaaede til Smyrna; hver har faaet 5 Piastre, som for dem udgjør 2 Maaneders Sold. De havde snarere ventet en haard Behandling. Adskillige af de givte ville ogsaa bort, da Jødernes og Maarernes Had er dem piinligt. Bourmont, som nu er kommen tilbage til Toulon, havde i Algier forordnet en Donane, en Politieret for ringe Forseelser, bestaaende af Maurere, og en maurisk Municipalcommission, tildeels bestaaende af oplyste Mænd. Med Glæde overtage de den dem givne Deel i deres Lands Bestyrelse. Tilliden voxer dagligt; Torvene forsynes rigeligen, Araberne ere vendte tilbage til fredeligt Sindelag, og bringe dagligen Kameler med Varer.
Aalborg Stiftstidende, 1830-08-07
Det hedder, at Marschal Bourmont vil, efter sin Ankomst til Paris, forelægge nogle Udkast til Bedste, for Hæren og Æreslegionen, og derpaa fordre Afsked fra sin Ministerpost.
Aalborg Stiftstidende, 1830-08-07
Morning herald frygter, at Frankrig, naar det beholder Algier, vil udvide sin Magt til Tunis, Tripolis, ja den hele afrikanske Kyst, og hvorledes vilde det da see ud med vort hele østlige Rige?" siger dette Blad. Vel er Adm. Duperre med en Afdeling af Flaaden, afgaaen til Tripolis, for at ydmyge, eller i det Mindste indskrænke dets Regering, over hvilken Frankrig ogsaa har at klage, men ei for at erobre Landet. Saa snart han har udrettet dette Hverv, vil han vorde Marschal af Frankrig, hvilket hidtil ingen fransk Søanfører skal have været. Nogle have troet, at det sande Beløb af de i Algier fundne Skatte holdes hemmeligt, og at man vil tilvende Civillisten en Deel deraf, men Ministerbladene, have erklæret sig mod denne Tanke, som vel ogsaa er ugrundet.
Aalborg Stiftstidende, 1830-08-07
Messager des chambres af 22de Juli melder, at Deyen af Algier i Penge kun medtog 84000 Fr., men Diamanter af 6 Mill. Fr. Værdi. Paven har givet alle Franske, som deeltoge i Algiertoget, fuldkommen Aflad - Leverandeurerne mediberegnede, Reservetropperne skulle have faaet Ordre til at vende tilbage til deres Hjem, istedetfor at drage til Algier. Endnu en anden af Bourmonts fire Sønner er i en af de sidste Træfninger bleven saaret, dog ikke farligt.
Aalborg Stiftstidende, 1830-08-07
Man ventede i Marseille en Kongelig Forordning, ved hvilken Regentskabet i Algier og de af samme afhængige Provindser skulle erklæres for en fransk Colonie.
Aalborg Stiftstidende, 1830-08-07
Efter Rygtet, skal en engelsk Goelette, som havde Deiens Skatte ombord fra Algier, være bleven anholdt af den franske Eskadre nogle Sømile fra Kysten.
Aalborg Stiftstidende, 1830-08-07
Privatbreve fra Algier omtale Overgeneralen med største Roes. De sig at alle Tropper ere fortryllede af ham; han var bestandig midt iblandt dem i den fyrrigste Kamp, og der hersker kun den ene Stemme bedre Valg. Med samme Roes omtales Admiral Duperre, der ved sine fortrinlige Mandeurer har bragt hele Armeen paa een Dag til Kysten, og har siden den Tid været uafladelig beskjæftiget med at vedligeholde Communicationen i Armeen, hvisaarsag der ogsaa tilkommer ham en betydelig Andeel i Expeditionens Hæder.
Aalborg Stiftstidende, 1830-08-07
En Maler Garneray, der har været tilstæde ved Algier Erobring, befinder sig nu i Qvarantaine i Niza, hvor han alt har udkastet en Skizze til et Malerie over denne Begivenhed. Værdet af det i Algier fundne Artilleri, anstaaes til 17 Millioner.
Aalborg Stiftstidende, 1830-08-07
Efter Forlydende har Kongen af Frankrig, i Betragtning af den ringe Formue som Admiral Duperre, besidder, tilstaaet denne en Capital af 400000 Franker, til Stiftelsen af et Majorat.
Aalborg Stiftstidende, 1830-08-07
Fædrenelandet. Kjøbenhavn. J Fredags Formiddags Kl. 10, fortsatte det Kjøbenhavnske Skydeselskab og danske Broderskab sin Fugleskydning. Rumpen blev nedskudt af Hr. Juveleer Christensen junior, ved eget Skud, (Gevinsten en Sølv Theepotte; venstre Viinge, af Hr. Førstkandidat og Møller Ølund (Gevinsten en Sølv Sukkerskaal); høire Vinge, af Hr. Lieutenant og Grosserer Munderlod, for Hr. Conferentsraad Manthey, (Gevinsten en Sølv Sukkerskaal, indvendig forgyldt, og Brystpladen tilfaldt, ved Hr. Forstkandidat og Møller Ølunds Skud, Hr. Kammerherre og Oberst v. Zepelin, der altsaa i Aar blev Selskabets Fuglekonge. Kongevinsten bestod af sex Sølv-Taffelstager.
Aalborg Stiftstidende, 1830-08-07
Samme Dag blev i Høiesteret afsagt Dom i Sagen Nr. 42, Advokat Høegh Guldberg som constitueret Generalfiskal ctr. Magister artium og Adjunct ved Metropolitanskolen J. C. Lindberg, der var sat under Tiltale fordi han i et af ham forfattet og i Trykken udgivet Skrift, betitlet: "Er Doctor Professor Theologi H. N. Clausen en ærlig Lærer i den christne Kirke? har betjent sig af Udeladelser, der ere fornærmende for den offentlige Bestyrelse m.v. Ved den i Sagen den 19de Januar sidstleden afsagte Dom er saaledes kjendt for Ret: "Tiltalte Magister artium og Adjunct ved Metropolitanskolen Jacob Christian Lindberg bør for Generalfiskalens Tiltale fri at være." Ved Høiesterets dommen er denne Dom bleven stadfæstet. (Ovennævnte Skrift, der var suppreneret af det Kgl. danske Cancellie, er nu, efter Lindbergs Frikjendelse, at faae i den Walske Boghandling i Kbh. for 16 s.; Dernæst er udkommen i Kjøbenhavn tre Smaaskrifter i Anledning af Prof. Clausens Paastand om Bibelens Upaalidelighed: 1) Et Par Ord i Anledning at hans Taushed; 2) En Christens Pligt at prøve Aar derne; 3) En Røst i Ørken, faaes i Møntergaden Nr. 9 i Bogtrykkeriet, a 12 s. Stk.
Aalborg Stiftstidende, 1830-08-07
Fra Bibelselskabet for Danmark er udkommet dets femtende aarlige Beretning. Efter dets Regnskab eiede det i Obligationer 7975 Rbd. Sølv og 21800 Rbd. r. S. samt 400 Rbd. Sdl., endvidere er i Sprekassen indestaaende, 555 Rbd. 28 s. Sedler og Tegn. Siden Selskabets Oprettelse, i Aaret 1814, ere 171586 Exemplarer af Bibler og Nye Testamenter uddeelte. Hjælpe, eller Filial=Bibelselskaber, større og mindre, ere efterhaaden stiftede over det hele Rige; deres Antal er 46, alle Filialselskaberne danne ligesom en Kreds om Moderselskabet, understøtte og udvide det Bestræbelser, og understøttes af samme. Bibelselskabets Generalforsamling i dette Aar blev holdt den 25de Mai, og bivaanedes af en særdeles talrig Forsamling af Jndenbyes og Udenbyes. Hs. Exell. Hr. Geheime-Statsminister Grev v. Schimmelmann hindredes ved Upasselig hed i at præsidere. Af Selskabet Vicepræsidenter vare Trende tilstede, af hvilke Hr. Confessionarius Dr. Mynster præsiderede. Efter en kort Taksigelsesbøn tilGud, som havde givet Selskabet Kraft og Held til at virke i de forløbne 16 Aar, anmodede han Selskabets Medlem, Hr. Pastor Dichman, om, efter givet Løfte at bestige Talerstolen. Taleren mindede om den høifortroede Mand i Kirken, Frederik Münter, og gi siden over til at omhandle de Tvivl, der ei sjelden høres om Bibelselskabers Virksomhed, og især den Hoved tvivl: "at idet Bibelselskaberne, som ville lette de hellige Skrifter Adgang til de mindre Formuende, ikke have det i deres Magt, nøie at bedømme, hvor Bibelmangelen har sin Grund i udvortes Trang, og hvor i Sindets Lunkenhed, staaer det Hellige ofte i Fare for at vanhelliges; der menes overhovedet, at et saa udvortes Øiemed, som det at uddeele Bibler, ikke burde gjøres til Gienstand for en almindelig Bestræbelse, efterdi Hensigt og Middel saa let uformærket forvexles og Hovedøiemedet, Skriftens forstandige og gudsfrygtige Brug, da Underviisningen ikke følger med, omsiden tabes af Sigte.
Aalborg Stiftstidende, 1830-08-07
J Løverdags toge Dhrr. Jnstructeurer og Kongelige Skuespillere Dr. Rygge og Nielsen over til Malmøe, for paa det derværende Theater at give nogle seeniske Forestillinger. Hr. Skuespiller Rosenkilde er tidligere reist derover, og har i forrige Uge givet en meget talrigt besøgt Aftenunderholdning. Den første sceniske Forrestilling var ansat til i Tirsdags, og skulde, efter Forlydende, bestaae af Scener af Ochlenschlagers "Hakon Jarl." Alle billettet til denne Forestilling ere strax efter den første offentlige Annonce derom, iforveien optagne.
Aalborg Stiftstidende, 1830-08-07
Den svenske Cadet Corvette afseilede herfra i Søndags Formiddags Kl. 8 1/2 og gik sydefter. Et nordamerikansk Krigskib ankrede i Mandags Middags Kl. 12 1/2 heri Renden. Det skal være bestemt til Petersborg.
Aalborg Stiftstidende, 1830-08-07
En betydelig Udbedring, som foretages paa Trekroners Batterie, vil, efter Morgenposten, først blive færdig 1859. Fortiden har Batteriet kun 2 Signal kanoner.
Aalborg Stiftstidende, 1830-08-07
Den 29de Juli løb en Soldat 8 Gange Spidsrod, fordi han havde sovet paa sin Post.
Aalborg Stiftstidende, 1830-08-07
Kjøbenhavns Havnepriser, den 31te Juli. Siellandsk Hvede. 7 Rbd. 3 Mk. - s. - 8 Rbd. 1 Mk. 8 s. Lollandsk Hvede. 6 Rbd. 3 Mk. - s. - 7 Rbd. 3 Mk. - s. Dansk Rug...... 4 Rbd. 3 Mk. - s. - 4 Rbd. 5 Mk. - s. Østersøisk Rug 4 Rbd. 5 Mk. - s. - 5 Rbd. - Mk. - s. Byg 2radet....... 3 Rbd. - Mk. - s. - 3 Rbd. 2 Mk. - s. Byg bradet..... 2 Rbd. 5 Mk. - s. - 3 Rbd. - Mk. - s. Havre a......... 3 Rbd. - Mk. - s. - 3 Rbd. 1 Mk. 8 s. Holsteensk Smør, 48 Rbd. - Mk. - s. - 52 Rbd. - Mk. 2 s. Fyensk Smør. 40 Rbd. - Mk. - s. - 44 Rbd. - Mk. - s. Sjellandsk Smør, 40 Rbd. - Mk. - s. - 46 Rbd. - Mk. - s. Alt pr. Tønde i Rigsbankpenge Sedler og Tegn. Bøgebrænde 12 Rbd. 3 Mk. a 13 Rbd. 2 Mk. pr. Favn.
Aalborg Stiftstidende, 1830-08-07
Vørel=Cours. Hamb. 2 M. - . v. 208. Kjøbenhavn, den 3die August. Species 208. Species solgtes til 12 Rbmk. 7 3/4 s. Bank-Disconto 4 pC. Norske Speciessedler pr. 100 Species 153 1/2 Rbd. Sedl. Svenske Sedler pr. Rd. Rigsgjeld 49 1/2 a 49 3/4 Rbs. T. 4 pC. kongl. Obligationer (u. R.) 95 1/2 a 96 Rbd. Sedler. Dito Dito 92 i Banco. Nationd. Obl. (af Laanet 4de Febr. 1820) 102 1/2 Rbd. r. S. Dito Dito 107 i Sedler. 4 pC. uops. Rigsb. Obl. 102 1/2 a 103 Rbd. r. S. 16 pC. norsk Laan ved Hambro & Søn 104 i Banco. 4 pC. Dito Dito 100 1/2 i Banco. 14 pC. nye norske Obl. lydende paa r. S. ved Dito 101 i r. S. 4 pC. uopsigl. norske Statsobligat. 66 Rd. Banco. 3 pC. nye danske Obl. - L. Sterling. Asiatiske Actier 88 i Sedler.
Aalborg Stiftstidende, 1830-08-07
Christiania, den 28de Juli. London 3 M. Sigt - Spd. - s. Hamborg kort Sigt 135 Pet. Amsterdam 3 M. Sigt 124 1/2 Pet. Kjøbenhavn Sølv=Specier - Pet. Sølv=Specier 136 pCt.
Aalborg Stiftstidende, 1830-08-07
Hamborg, den 3die August. Bourdeaux 189. Petersborg 972. London 2 M. 13 Mk. 8, k. S. 13 Mk. 191. Cadix 45 3/4. Lissabon 40 3/4. Amsterdam k. S. 36. 10.12 M. 36, 75. Kjøbenhavn 207. Spe., sletter. Disconto. -
Aalborg Stiftstidende, 1830-08-07
Atzehoe, den 26de Juli. Venner af almeennyttige fædrenelandske Jnstituter ville ikke optage en Efterretning fra den Jtzehoer-Forening til Hesteavlens Forbedring, uden Jnteresse. Den 23de fandt Væddeløbet Sted paa den dertil indrettede Rendebane, for Landmændenes og Subscribenternes Heste. Da der imidlertid ikke tillades Deeltagelse for andre end indenlandske opfødte Heste og de fuldblods udelukkedes, og Præmierne for iaar vare noget ringe, saa kunde usædvanlige Fordringer just ikke gjøres; dog have Landmænd fremstillet 10 og Subscribenter 7 Heste, der for største Delen, have viist sig som ret gode Løbere der tilbagelagde Banen, 2000 Alen, med megen Raskhed. For god Orden og behagelig Tilskuerplads var draget Omsorg.
Aalborg Stiftstidende, 1830-08-07
Endnu interessantere var Resultatet af det den 24de holdte Dyrskue og Præmie=Uddeling til Eierne af de fortrinligste Stuthingste. Med Rette turde man her spænde Forventningen høiere, da Planen til Foreningen, beregnet paa almindelig Jnteresse, har været saa vel optaget at 800 Subscribenter, hvoriblandt de fortrinligste Heste-Opelskere, have tegnet sig. Blandt de presenterede 24 Beskelere vare fuldblods og andre Hingste, der kunde have tjent til Prydelse for fyrstelige Marstaller. Tolv af dem bleve forsynede med Foreningens Brandtegn. Jkke ringere var Presentationen af Stuthingste for Holsteens Hesteavl. Blandt 129 Hopper have 4 faaet større og 31 mindre Præmier, og Valget var vist ikke uden Vanskelighed. Kiendere forsikkrede derfor ogsaa eenstemmigen, at der ikke letteligen nogetsteds vilde være seet et saa stort Antal af fortrinlig smukke Moderheste. J Fremtiden vil ved Præmienddeelingen ogsaa vorde paaseet at de ere bedækkede af ædle Beskelere, og da vil for Foreningens Øiemed kunde ventes de meest heldbringende Følger.
Aalborg Stiftstidende, 1830-08-07
Aarhuus, den 3die August. Fædrelandet, og Aarhuus Stift i Særdeleshed, har atter, ved et uventet Dødsfald, mistet en udmærket fortjenstfuld og virksom Embedsmand, Hs. Høiærværdighed Biskop Dr. Mønster, Ridder af Dannebrogen og Dannebrogsmand. Nylig kaldet til denne høie og vigtige Post, har Gud allerede taget ham bort fra os igjen, til dyb Sorg for Alle som kjendte ham, baade i nærmere og fjernere Forhold, og et høistsmerteligt, uerstatteligt Tab for hans Familie, der saa nylig havde løsrevet det Baand som bandt den til en mangeaarig Kreds af Venner og Bekjendte, for kun her at bringe den elskede Hedenfarne til hans, alt for tidlige Grav. Ligefra sin Ankomst hertil havde denne aands- og legems kraftige Mand, der syntes at kunne trodse alle Sygdomme, skrantet, som en følge af Koldfeberen, der paany angreb ham her, og som ved hans anstrængende Kaldsforretninger, med hver Dag antog en meer og mere ondartet Caracteer, saa han i Løverdags Aftes Kl. 8 1/2 maatte bukke under for Dødens Jernhaand, kun 56 Aar gammel. Hans Liig skal begraves paa Fredag.
Aalborg Stiftstidende, 1830-08-07
Blandinger. Fra den 17de til den 23de Juli, begge incl. ere 140 Kornladninger passerede gjennem Øresund; af disse vare 68 bestemte til britiske, 30 til nederlandske, 7 til franske og 21 til forskjellige nordiske Havne: 7 til Bremen og 1 til Hamborg. De 6 Øvriges Bestemmelsested var ikke angivet. Digteren Prof. Kruse er fortiden i Aarhuus.
Aalborg Stiftstidende, 1830-08-07
Fra den 24de til den 31te Juli ere i Hovedstaden, 10 Par ægteviede; 28 Drenge og 25 Piger, tilsamvare i hiin Uge af Brystsyge 85 af Krampe 183 af Svindsot 4; af Vattersot 6.
Aalborg Stiftstidende, 1830-08-07
Under 27de Juli har Hs. Majestæt allernaadigst behaget at stadfæste Beskikkelsen for Cort Hansen Bay til at være Mægler i Randers.
Aalborg Stiftstidende, 1830-08-07
J Aarhuus er bleven indviet en Søndagsskole for Kunstnere og Haandværkere. Skolen er stiftet i Anledning af D. K. Høiheder Prinds Fr. Ferdinand og Prindsesse Carolines Formæling og opkaldt efter Høistsamme.
Aalborg Stiftstidende, 1830-08-07
Dampskibet Dania som skulde have indtruffet i Aarhuus i Tirsdags, ankom først Torsdag Eftermiddag Kl. 3.
Aalborg Stiftstidende, 1830-08-07
J Revshale paa Lolland har en Tjenestepige født et levende Drengebarn i Dølgsmaal og dræbt det strax efter.
Aalborg Stiftstidende, 1830-08-07
(Hempels Avis.) Justitsraad C. Callisen i Glückstadt har nu være practiserende Advocat i 50 Aar.
Aalborg Stiftstidende, 1830-08-07
Sidste 31te Juli vare det 40 Aar siden den lykkelige Formæling imellem vor dyrebare Konge og hulde Dronning havde fundet Sted. Et Digt i Dagen samme Dag af Johannes Wildt ender med følgende skjønne Linier: Gid intet Leed maa briste i den Kjæde, Der flynger sig om Deres Bryst, Den være Deres ædle Hjerters Glæde, Som den er Danerfolkets Held og Lyst Kun af et Ønske Alles Hjerter brænde: - Hos Himlens Herre det vil have Vægt, Thi Deres høie Dyder selv det tændte - Det er om Held for Dem, og Deres Slægt.
Aalborg Stiftstidende, 1830-08-07
Lykønskningsdigtet i Kjøbenhavnsposten til den gamle Provst Beyer har opvakt Forargelse hos Adskillige.
Aalborg Stiftstidende, 1830-08-07
J den Hempelske Avis kaldes det udelicat og skumlende. Hr. Professor Lütken i Sorø der antager at Digtet paa Grund af dets diærve Tone og Vittighed, vil gjøre Lykke hos en Deel af Publikum, men at dets Jndhold forhaaner en heel Embedsklasse har taget til Gjenmæle i en meget vidtløftig Afhandling, hvoraf vi meddele nedenstaaende Udtog, efterat vi først fremsætte selve Digtet. Lykønskning. til den høiærværdige Olding Hr. Provst Beyer, der endnu i sit 90de Aar fungerede som Herredsprovst ved Landemodet i Roeskilde den 7de Juli 1830.
Aalborg Stiftstidende, 1830-08-07
Den 25de Juli ankom Skibet Diano, Capt. Ratske, fra Aalborg, til Danzig. Edeenzer, Capt. Boyer, er ankommen til Randers fra Riga.
Aalborg Stiftstidende, 1830-08-07
Da den paalidelige Haand i Viborg Samler No. 94 antages at berigtige Anmeldelsen i Aalborg Stiftstidende No. 100, betræffende det forefaldne under Hans Majestæts allerhøieste Nærværelse ved Agger Kirke den 22de Juni sidstleden, saa maa det formodes, at denne samme Haand er Sandhedens Kilde nærmere til Overbeviisning. Den vil derfor formeentligen letteligen nærmere kunne legitimere sig; og indtil saadant skeer, undergives den første Anmeldelse ingen Forandring. Med det samme tør man saa tillige forvente oplyst, efter hvis Ønske Prædiken i bemeldte Kirke i Løbet af det sidste Aar er forbigaaet, hvilket ikke er modsagt; thi Formodningen maa dog være for Sognepræstens eller Menighedens, eller begges tillige; men dette kan efter Samleren ikke uden Modsigelse antages.
Aalborg Stiftstidende, 1830-08-07
Døde. Havnecontrolleur J. Brodersen, 67 Aar; F. C. Payngk, f. Holck, 83 Aar; forhenv. Hosekræmmer C. C. Bech gaard, 71 Aar, forhenv. Bødkerm. M. Veyvold, 75 Aar; alle i Kbhvn. Res. Cap. til Domkirken i Ribe N. Lindberg, 71 Aar. Carl Qvist, 55 Aar, til Lundhoff. Sophie Bregendahl, i Skive. Mad. S. M. Frydendahl, f. Lundhoff, 73 Aar, i Odense - Mad. C. Willink, f. Beers; i Altona. Fru J. Struve, f. Wittrock, i Burg.
Aalborg Stiftstidende, 1830-08-07
Hals. Den 3die August indkom: J P. Futtrup af Lemvig fra Kbh. med Stykgods. Den 4de indkom: P. Larsen af Aalborg fra Flensborg med Stykgods og Tagsteen. - Afseilet: H. Sørensen af og til Østerriisøer med Korn og Fedevarer. Th. Clausen og N. Nissen af og til Kbh. med f. Sild. C. Olsen af og til Østertiisser med Korn. L. P. Nisted af Aalborg til Kønigsberg, med f. Sild. H. Christensen af Waarsaae til Sæbye med Ballast. J. Smidt af og til Helsingborg med Uld og f. Sild. Den 5te indkom: A. Larsen af og fra Østerriisøer med Trælast. J. P. Pahlsyn af Malmøe fra Gothenborg med Ballast. O. Haaversen af Kragerøe fra Østerriisøer med Trælast. - Afseilet: O. Andersen af og til Sandefjord med Kornvarer, L. J. Smidt af Wiken til Helsingborg med Ballast.
Aalborg Stiftstidende, 1830-08-07
Aalborg Torvepriser, den 7de August. Oxekjød 6 a 7 s., Herregaardssmør 17 s. Bønde, imør 12 af 15 s. Pundet. - Ost 3 Mk. a 4 Mk. Lpd. - Rug 3 Mk. 4 s.; Skp. - Nye Kartofler 6 s. Fjerdingkarret. - Æg 14 s. Snesen. Aalborg Kirker. Niende Søndag efter Trinitatis prædiker til Høimesse i Budolphi Kirke Hr. Pastor Henneberg; i Frue Kirke Hr. Pastor Krarup. - Til Aftensang i Budolphi Kirke Hr. Pastor Boesen; i Frue Kirke ingen Gudstjeneste.
Aalborg Stiftstidende, 1830-08-07
Ved Tallotteriets 1200de Trækning i Altona udkom: Nr. 55. 33. 20. 24. 14.
Aalborg Stiftstidende, 1830-08-07
Bekjendtgjørelser. Den offentlige Examen i mit Institut begynder iaar Mandagen den 16de Dennes, om Formiddagen fra Kl. 8-17, om Eftermiddagen fra 2-6; og fortsættes saaledes de derpaa fölgende fire Dage. Den mig anbetroede Ungdoms Forældre, Paarørende og andre Institutets Velyndere tillader jeg mig ærbødigst at indbyde til at overvære den. Aalborg, den 7de August 1820. J. M. Claudi.
Aalborg Stiftstidende, 1830-08-07
De Forældre, der önske deres Börn indsatte i Institutet til den Tid, den offentlige Examen har været afholdt, anmodes behagentlig snarest mueligt at anmelde det for mig. J. M. Glaudi.
Aalborg Stiftstidende, 1830-08-07
Fra næstkommende October kunne nogle Handelslærlinger hver Aften fra Kl. 7 til 9 i Undertegnedes Skolegaard af forskjellige Lærere blive underviste i Dansk, Skrivning, Regning, Geographi, ligesom og i saavel at tale som læse og skrive Tydsk og Engelsk. De Herrer Kjöbmænd, som herpaa maatte reflectere, anmodes saasnart mueligt behageliget at træsse Aftale med Aalborg, den 7de August 1830. J. M. Glændi.
Aalborg Stiftstidende, 1830-08-07
Efter Resolution fra det Kongelige General=Toldkammer og Commerce=Collegium af 24de denne Maaned, er som Grændse mellem Thisted og Hiørring Tolddistricter bestemt: Skjeller mellem Thisted og Hiørring Amter; som følge heraf, og i Henhold til de ældere Bestemmelser desangaaende, bestaaer nu Hiørring Tolddistrict af: Øster Han=, Hvetboe, Børglum og Venneberg=Herreder, samt Tversted og Vindslev Sogne i Horns=Herred. Hvilket herved bekjendtgjøres til alle Vedkommendes Efterretning. Hiørring Toldkammer, den 29de Juli 1830. Heinrich Petersen. Treschow.
Aalborg Stiftstidende, 1830-08-07
Smukke Vindovne og Bilægger Kakkelovne af alle Størrelser har jeg et stort Oplag af, som udsælges til billigste Priis. Aalborg den 7de August 1832. I. v. Spreckelsen.
Aalborg Stiftstidende, 1830-08-07
At Hattemagermester Mads Henrich Madsen her af Byen ved Øvrigheds Resolution er gjort umyndig, og Undertegnede beskikket til at være hans Værge, bliver herved gjort bekjendt. Aalborg, den 6te August 1830. Niels Kjærsgaard, Bødkermester.
Aalborg Stiftstidende, 1830-08-07
At Huusmand Jens Jensen Sjostrup, i Fristrup, er i Overeensstemmelse med Lovens 3-171 af Øvrigheden erklæret umyndig, og Gaardmand Niels Pedersen sammesteds beskikket til hans Værge, det bekjendtgjøres herved. Børglum Kloster, den 31te Juli 1830. Virtz.